# На основу чл. 99, 108. и 119. став 1. тачка 1) Закона о основама система обра­зо­вања и васпитања („Службени гласник РС“, број 88/17, 27/18-др.закони, 10/2019, 6/2020, 129/21и 92/23), члана 46. Ста­ту­та Предшколске установе „ Моравски цвет“ у Жабарима (у даљем тексту: Установе) и Упутства министра надлежног за послове образовања број 601-00-00019/2022-04 од 20.05.2022. године, у сарадњи са МУП-ом – надлежним органом општине Жабари, Управни одбор Установе на седници одржаној 20 . 2.2024. године једногласно, донео је

**ПРАВИЛНИК О МЕРАМА, НАЧИНУ И ПОСТУПКУ ЗАШТИТЕ И БЕЗБЕДНОСТИ ДЕЦЕ ЗА ВРЕМЕ БОРАВКА У УСТАНОВИ И СВИХ АКТИВНОСТИ КОЈЕ ОРГАНИЗУЈЕ УСТАНОВА**

**I. ОСНОВНЕ ОДРЕДБЕ**

**Члан 1.**

Правилником о мерама, начину и поступку заштите и безбедности деце за време остваривања васпитно-образовног рада, боравка у Установи и за време извођења свих активности које организује Установа (у даљем тексту: Правилник) прописују се мере, начин и поступак заштите деце Установе и начин њиховог спровођења.

Заштита и безбедност деце обезбеђују се у складу с ближим условима, об­ли­цима, мерама, начину, поступку и смерницама за заштиту и безбедност деце, ко­је прописује министар надлежан за послове образовања.

У поступку прописивања мера за заштиту и безбедност деце и ученика учествује и савет родитеља у установи (члан 120. став 6. тачка 9) Закона.

**Члан 2.**

Деца имају право на заштиту и безбедност према одредбама Правилника:

1. у згради и дворишту Установе;
2. око прилаза установи;

3) ван зграде и дворишта Установе – за време остваривања вас­питно-образовног рада или других активности које организује Установа (у даљем тексту: васпитно-образовни рад);

4) и друге мере заштите и безбедности деце.

**Члан 3.**

Деца имају право на заштиту и безбедност од:

1) поступака друге деце, запослених, родитеља, односно другог законског заступника детета и других лица која угржавају њихову безбедност,

2) болести и повреда – осигурање деце,

3) пожара, поплаве, земљотреса, елементарних непогода и других несрећа/удеса, катастрофа или других ванредних околности и ситуација, које могу угрозити безбедност деце у установи.

**Члан 4.**

Установа је дужна да су складу са педагошким, научним достигнућима и општим циљевима васпитања и образовања најмлађим генерацијама обезбеди услове за нормалан физички, интелектуални, социјални, емоционални и морални развој и успешно даље васпитање и образовање.

Установа је дужна да свој деци обезбеди подједнаке услове у њиховом подизању, васпитању и образовању.

Медицинске-сестре васпитачи и васпитачи који с децом обрађују одговарајуће програмске садржаје обавезни су да децу у складу са могућностима, упознају са опасностима с којима се могу суочити за време остваривања васпитно-образовног рада и других активности које организује Установа, као и с начином понашања којим се те опасности избегавају или отклањају.

**Члан 5.**

Одредбе Правилника дужни су да поштују директор Установе (у даљем тексту: директор), запослени у Установи (у даљем тексту: запослени), деца, родитељи, односно други законски заступник детета (у даљем тексту: родитељи) и трећа лица када се налазе у згради, дворишту или на другом месту Установе на којем се остварује васпитно-образовни рад или друга активност у организацији Установе.

**Члан 6.**

У Установи су забрањене активности којима се угрожавају, омаловажавају, дискриминишу или издвајају лица, односно групе лица, по основу: расне, националне, етничке, језичке, верске или полне припадности, физичких и психичких својстава, сметњи у развоју и инвалидитета, здравственог стања, узраста, социјалног и културног порекла, имовног стања, односно политичког права и слобода, неједнако поступање или пропуштање чињења, односно неоправдано прављење разлика повлађивањем или давањем првенства.

У Установи је забрањено физичко, психичко и социјално насиље, злостављање и занемаривање деце, физичко кажњавање и вређање личности, односно сексуална злоупотреба деце.

Запослени, родитељи и деца обавезни су да директору, секретару Установе (у даљем тексту: секретар), медицинској сестри-васпитачу, васпитачу или другом овлашћеном лицу пријаве сваку појаву за коју посумњају да би могла да угрози заш­титу и безбедност деце.

Директор Установе дужан је да предузме одговарајуће законске мере према васпитачу, медицинској сестри васпитачу, стручном сараднику и осталим запосленима који угрожавају заштиту и безбедност деце и који их физички кажњава или вређа личност детета

У случају да дође до повреде детета у вртићу, детету треба одмах пружити прву помоћ и обавестити родитеља односно другог законског заступника, а ако је у питању тежа телесна повреда дете треба одмах одвести у најближу здравствену установу.

Установа је дужна да одмах поднесе пријаву надлежном органу ако се код детета примете знаци насиља, злостављања и занемаривања.

**Члан 7.**

Директор утврђује распоред дежурстава запослених.

Посебна обавеза директора је да повремено, а најмање једном месечно, проверава да ли се спроводе мере за остваривање заштите и безбед­но­с­ти деце.

Провера из става 1. овог члана врши се без најаве.

**Члан 8.**

Ради спровођења мера утврђених Правилником, Установа сарађује са државним органима, органима општине Жабари и другим субјектима с којима је таква сарадња потребна и то:

1. *Општинском управом општине Жабари* – Установа води редовну евиденцију о

редовном похађању програма васпитања и образовања уписане деце, као и евиденцију о деци стасалој за похађање припремног предшколског програма, по списковима које добија од надлежног органа;

1. *Центром за социјални рад* *општине Жабари*  – Педагог у сарадњи са васпитачем остварује увид у

породичне прилике, када уочи промене у понашању деце и у случају констатације да постоји недовољна брига и надзор породице и тада се обраћа Центру, и циљу предузимања мера ради пружања помоћи детету;

1. *Министарством просветем науке и технолошког развоја* *РС* – Установа се стара да сви

облици васпитно-образовног рада теку без застоја и проблема, да свеукупни односи учесника васпитно-образовног процеса буду такви да деца Установе буду заштићени од свих облика насиља, злостављања, занемаривања и дискриминације;

1. *Министарством унутрашњих послова РС* – одвија се на тај начин што патрола МУП-а,

Полицијске станице Жабари врши обилазак Установ и околине ради контролисања услова за несметан рад Установе и спречавање настанка потенцијалних проблема. У време организовања излета и других активности (екскурзија, рекреативна настава) Установе је у обавези да благовремено пријави свако путовање деце, како би радници МУП-а обавили преглед ангажованих аутобуса и старала се о безбедности деце за време трајања путовања. Возило мора да носи видну ознаку да превози децу. Од надлежних органа Управе саобраћајне полиције Установа ће тражити да се обезбеди појачана контрола саобраћајница у околини Установе када се буду одржавале манифестације.

Установа, као јавна служба од посебног друштвеног значаја, стара се да у сарадњи са другим установама, органима и организацијама (школама, предузећима, установама, месним заједницама) кроз заједничке програме подстиче код деце предшколског узраста формирање навика на примени мера личне заштите и безбедности и на тај начин их оспособи за даље васпиање и образовање.

Са службама наведеним у претходном ставу Установа има потписан Меморандум о сарадњи.

Установа у циљу превенције предузима мере заштите од пожара, сарађује са овлашћеним организацијама за контролу громобранских инсталација, израђује правила за одговорно поступање у случају елементарних непогода и других несрећа и сл. Или других ванредних околности и ситуација; правила за сарадњу са комуналним службама ради обезбеђења тротоара и уличног осветљења на прилазу установи, правила за сарадњу са надлежним службама ради постављања одговарајуће заштитне сигнализације на саобраћајницама на прилазу установи и утврђује правила за поступање у случају претње, односно сумње на постојање друге опасности по безбедност деце.

**Члан 9.**

На материју коју уређује Правилник примењују се и одредбе других општих аката Установе чија је примена важна за остваривање заштите и безбедности деце.

**Члан 10.**

На остваривање заштите и безбедности деце у издвојеним одељењима Установе сходно се примењују одредбе Правилника и одредбе других општих аката Установе чија је примена важна за ту материју.

**II. ЗАШТИТА И БЕЗБЕДНОСТ У ЗГРАДИ И ДВОРИШТУ УСТАНОВЕ**

**1. Заштита и безбедност од поступака других лица**

**Члан 11.**

Заштита и безбедност деце од поступака других лица обухвата заштиту и безбедност од:

1) дискриминације;

2) насиља, злостављања и занемаривања;

3) понашања које вређа углед, част или достојанство;

4) страначког организовања и деловања.

**Члан 12.**

Остваривању овог вида заштите и безбедности деце служе поштовање од­ре­даба Правила понашања у Установи и активности стручног тима за заштиту од дис­криминације, насиља, злостављања и занемаривања.

Поред тога, остваривању заштите и безбедности деце од поступака других лица служе и одредбе одредбе чл. 13. и 14. Правилника.

**Члан 13.**

За време трајања васпитно-образовног рада и других активности, стално су откључана само глав­на улазна врата и само једна капија на дворишту – она која гравитира глав­ном улазу у зграду Установе.

За откључавање капија на дворишту и улазних врата овлашћене су спремачице Установе (у даљем тексту: спремачице), директор и главни васпитач.

Пре почетка васпитно-образовног рада, спремачица откључава капију на дворишту и главна улазна врата, проверава стање просторија, о томе обавештава директора и предузима друге неопходне мере.

Друга улазна врата на згради откључавају се по потреби.

**Члан 14.**

Када се у Установи не изводи васпитно-образовни рад нити друге активности, све капије на дворишту и сва улазна врата на згради су закључана.

За откључавање капије и улаза на почетку радног времена и за закључавање капије и улаза на крају радног времена задужена је спремачица, а у њеном од­суству – друго лице, по овлашћењу директора.

**2. Заштита и безбедност од болести и повреда**

**Члан 15.**

Ради остваривања заштите и безбедности ученика од болести и повреда, Установа:

1) води бригу о уредности и чистоћи просторија и дворишта;

2) води бригу о обављању прописаних лекарских прегледа запослених и деце;

3) поступа по мерама надлежних органа донете по прописима у области здрав­ства;

4) према својим могућностима обезбеђује коришћење намештаја, на­ставних и других средстава који су безбедни за употребу и одговарају психофизичким својствима деце;

5) према својим могућностима примењује стандарде и нормативе који се од­но­се на простор Установе , број деце по групама и друге услове за обављање делатности;

6) обезбеђује надзор медицинских-сестара васпитача и васпитача или стручног сарадника за време рада на уређајима или с предметима који могу изазвати повреду, као и за време извођења активности које представљају потенцијалну опасност за настанак повреде;

7) предузима мере у случају промена код деце које се односе на његово здравствено стање и о томе обавештава његовог родитеља;

8) родитеља детета чије здравствено стање, према процени директора, медицинске сестре-васпитача, васпитача или стручног сарадника, може представљати опасност за другу децу и запослена лица, обавезује да таквог дете одведе на одговарајући преглед и забрањује му долазак на наставу и друге активности које организује Установа, док надлежни лекар не потврди да опасност не постоји;

9) предузима друге мере у циљу заштите и безбедности деце, утврђене Законом и општим актом Установе.

**Члан 16.**

Дете чије здравствено стање, према налазу надлежног лекара, представља опасност за осталу децу и запослена лица, родитељи не смеју слати на наставу нити на друге активности у организацији Установе.

 **Члан 17.**

Ради обезбеђивања адекватне превентивне здравствене заштите медицинске сестре – васпитачи и васпитачи кроз свакодневни рад са децом подстичу формирање навика у вези са одржавањем личне хигијене и заштитом животне средине (умивање, прање руку, употреба тоалета, отклањање отпадних материја и слично.)

Медицинске сестре - васпитачи и васпитачи свакодневно контролишу здравствено стање детета узимањем основних анамнестичких података од родитеља односно другог законског заступника, праћењем општег изгледа детета, мерењем телесне температуре по потреби, издвајањем болесне деце и обавештавањем родитеља, позивањем педијатра и друго.

 **Члан 18.**

У Установи медицинска сестра за превентивну здравствену заштиту врши контролу раста и развоја детета и то:

* Континуирано прати пораст телесне тежине и висине – 12 пута годишње за децу јаслених група, а по 4 пута годишње за осталу децу;
* Израђује графикон тежине и висине сваког детета;
* Оцењује психомоторни развој и понашање детета за време храњења, игре, неге, одмора и друго;
* Контролише вашљивост деце;
* Пружа помоћ у случајевима провређивања.

 **Члан 19.**

Медицинска сестра за превентивну здравствену заштиту врши контролу општих хигијенско-епидемиолошких услова у Установи и то:

* Контролише одржавање опште хигијене просторија, опреме и уређаја;
* Контролише одржавање температуре, влажности, проветрености и осветљености просторија;
* Контролише начин припремања, допремања, серивања и квалитет хране, хигијену кухињског блока, посуђа и инвентара, хигијену санитарних просторија.

 **Члан 20.**

Ради обезбеђивања адекватне здравствене заштите медицинска сестра за превентивну здравствену заштиту располаже приручном апотеком и именовано је лице за ове послове.

Апотека садржи алкохол, завојни и санитетски материјал, аналгетике, антипиретике, дезинфекциона средства и остали материјал прописан позитивним законским прописима у овој области.

 **Члан 21.**

Лекар – педијатар Дома здравља Жабари врши лекарску контролу хигијенско-епидемиолошких услова у Установи и општег здравственог стања деце.

 **Члан 22.**

Надлежна установа, обавезна је да врши периодичну контролу квалитета воде, намирница и спремљене хране, хигијену кухињског блока и посуђа, узимањем узорка воде, хране, брисева са радних површина и брисева руку радника кухиње.

Запослени у Установи који имају непосредни додир са храном дужни су да периодично иду на санитарни преглед.

**3. Заштита и безбедност од пожара, поплаве, електричне струје,
удара грома и других опасних појава**

**Члан 23.**

Ради остваривања заштите и безбедности деце од пожара, Установа је обавез­на да се придржава Закона о заштити од пожара, пратећих прописа и свог општег акта о тој материји.

**Члан 24.**

Ради остваривања заштите и безбедности од поплаве и/или изливања фекалија, домар/мајстор одржавања проверава исправност водоводних и канализационих инсталација и предузима потребне мере у случају уочених промена које могу угрозити безбедност.

Сви запослени и деца обавезни су да без одлагања обавесте домара/мајстора одржавања, дирек­тора или секретара о уоченим променама на водоводним и/или ка­нализационим инсталацијама, које могу угрозити безбедност.

**Члан 25.**

Ради остваривања заштите и безбедности од електричне струје, домар/мајстор одржавања прове­ра­ва исправност електричних инсталација и предузима потребне мере у случају уоче­них промена које могу угрозити безбедност.

Сви запослени и деца обавезни су да без одлагања обавесте домара/мајстора одржавања, дирек­то­ра или секретара о уоченим променама на електричним ин­ста­лацијама, које могу угрозити безбедност.

**Члан 26.**

Уређаји, други предмети и материје који се користе у наставном процесу, за одржавање хигијене или у друге сврхе морају се држати ван домашаја неовлашћених лица, ако могу представљати опасност по живот и/или здравље деце.

**Члан 27.**

Ради остваривања заштите и безбедности од удара грома, Установа редовно про­верава исправност громобранских инсталација, у складу са прописима у тој материји.

Сви запослени и деца обавезни су да без одлагања обавесте домара/мајстора одржавања, ди­рек­тора или секретара о уоченим променама на громобранским ин­сталацијама, које могу довести у питање њихово функционисање.

Поред спровођења мера из ст. 1. и 2. овог члана, Установа је обавезна да за време грмљавине обезбеди да деца буду у згради.

**Члан 28.**

Заштита и безбедност од других опасних ствари и појава остварује се сходном применом чл. 17. до 21. Правилника.

**4. Осигурање деце**

 **Члан 29.**

Установа благовремено упознаје родитеље односно друге законске заступнике, на првом родитељском састанку са родитељима деце из васпитних и припремно предшколских група, са могућношћу осигурања деце од последица несрећног случаја, који се може евентуално десити, као и са условима под којим се врши осигурање.

Установа ће уколико постоји заинтересованост родитеља односно других законских заступника, узети као своју обавезу да буде посредника између њих и осигуравајућих организација, како би родитељи односно други законски заступници уплатом премије осигурања, омогућили свом детету заштиту од свих ризика у свакодневном животу.

У процедуру осигурања активно учествује Савет родитеља Установе.

**III. ЗАШТИТА И БЕЗБЕДНОСТ НА ПРИЛАЗУ УСТАНОВИ**

**Члан 30.**

Директор и запослени прате стање саобраћајне сигна­ли­зације на прилазима Установи.

Сваки запослени обавезан је да о уоченим недостацима на саобраћајној сигна­ли­зацији обавести директора или секретара, који ће ради ре­шавања проблема ступити у контакт с надлежним органима.

**Члан 31.**

Установа пред надлежним органима покреће иницијативе ради побољшања без­бед­ности у саобраћају на прилазима Установи (постављање „лежећих полицајаца“, сема­фора и других уређаја, организовање дежурства саобраћајних полицајаца и тако даље).

**IV. ЗАШТИТА И БЕЗБЕДНОСТ ВАН ЗГРАДЕ И ДВОРИШТА УСТАНОВЕ, ЗА ВРЕМЕ ОСТВАРИВАЊА ВАСПИТНО-ОБРАЗОВНОГ РАДА
И ДРУГИХ АКТИВНОСТИ КОЈЕ ОРГАНИЗУЈЕ УСТАНОВА**

**Члан 32.**

На остваривање заштите и безбедности деце за време боравка на излету, екскурзији или настави у природи, као и за време извођења неке друге активности ван зграде Установе и дворишта, примењују се основне одредбе Правилника, а сход­но се примењују његове одредбе о остваривању заштите и безбедности деце у згра­ди Установе и дворишту.

Поред одредаба из става 1. овог члана, на остваривање заштите и безбедности деце ван зграде Установе и дворишта, за време остваривања вас­пит­но-образовног рада и других активности које организује Установа, примењују се и одредбе чл. 27. и 28. Правилника.

**1. Заштита и безбедност деце за време извођења излета, екскурзија,
наставе у природи и сличних активности**

**Члан 33.**

Приликом избора понуђача за извођење излета, екскурзија, наставе у природи и сличних активности с децом, Установа ће посебну пажњу посветити његовој ос­по­соб­љености за остваривање заштите и безбедности деце за време активности ко­ја се организује.

Оспособљеност понуђача за остваривање заштите и безбедности деце од­но­си се нарочито на:

1) поседовање одговарајуће лиценце за рад;

2) кадровску и техничку опремљеност за организовање путовања деце;

3) кадровску и техничку опремљеност за остваривање заштите и безбедности деце у објекту у којем су смештени (физичко и техничко обезбеђење објекта, обез­бе­ђена медицинска помоћ и тако даље);

4) квалитет исхране деце.

**V. ДРУГЕ МЕРЕ ЗАШТИТЕ И БЕЗБЕДНОСТ ДЕЦЕ**

1. **Обезбеђивање и заштита просторија за рад и боравак деце**

 **Члан 34.**

Све радне собе и друге радне и споредне просторије морају бити довољно осветљене природном или вештачком свелошћу.

Сијалице морају бити заштићене у циљу безбедности деце.

Грејна тела треба да су безбедна и на одговарајући начин заштићена.

Електрични утикачи и прекидачи треба да буду најмање 1,5м изнад пода, из примену сигурносних елемената.

 **Члан 35.**

Подови у радним другим просторијам морају бити од чврстог материјала, погодног за одржавање и не смеју бити клизави.

Зидови не смеју имати оштре ивице.

Врата морају бити без прагова и морају се отварати на споља.

Израда и начин отварања прозора треба да су безбедни, како не би дошло до повређивања деце.

Столови морају бити заобљених ивица, а столице морају имати наслон за леђа.

 **Члан 36.**

Приликом извођења манипулативних игара, при којима се користе маказе, ножићи или сличан дидактички прибор, васпитачи се морају односити са повећаном пажњом и онемогућити да дође до повређивања деце.

Деца се ван радних соба могу кретати само у присуству васпитача.

 **Члан 37.**

На прилазима и у окружењу сваког објекта мора се вршити равњање евентално опасних неравнина које могу проузроковати повреду деце.

Отворени простор ван објекта (игралиште, травнати терени и прилазне стазе) морају се редовно одржавати кошењем траве, уклањањем сувог лишћа и грања и уклањањем смећа, опасних ствари и оштрих предмета.

У зимском периоду са приклазних стаза мора се редовно уклањати снег и лед.

1. **Одржавање, поправљање и замена уређаја и справа за игру**

 **Члан 38.**

Све справе на игралишту (љуљашке, клацкалице, тобогани, пењалице, клупе и слично) морају се одржавати у исправном стању.

Једном годишње справе за играње се фарбају.

Справа за играње која је оштећена, поломљена, одшрафљена, зарђала или слично мора се одмах ставити ван домашаја деце или поправити или заменити другом.

 **Члан 39.**

Уређаји и направе које се користе за загревање просторија и у друге сврхе (пећи, штедњаци, грејалице и сл.) морају бити постављени на подлогама од материјала који није лако запаљив.

 **Члан 40.**

Ватрогасни апарати и опрема морају се одржавати у исправном стању.

Провера исправности ватрогасних апарата врши се периодично, а установљени недостаци морају се одмах отклонити.

1. **Мере заштите које предузимају родитељи, васпитачи и остали запослени**

 **Члан 41.**

За време организовања активности као што су излет, зимовања, летовања, обиласци и шетње, Установа је обавезна да предузме посебне мере заштите и безбедности.

За време активности наведене у ставу 1. Овог члана деца се морају кретати у колони уз обавезну пратњу васпитача на почетку и на крају колоне.

 **Члан 42.**

Уколико Установа организује вишедневне активности ван седишта (зимовање, летовање и сл.) у пратњи деце морају бити лекар, осим када је у хотелу или стационару обезбеђена здравствена заштита.

 **Члан 43.**

Главна капија и капија економског улаза морају бити затворене преко целог дана, стим што се у интервалу од 16.00 до 05.30 часова наредног дана – закључавају.

Родитељи односно други законски заступници морају доводити и одводити децу само на главној капији.

 **Члан 44.**

Родитељима односно другим законским заступницима забрањено је да у Установу доводе дете са повишеном температуром или видним знацима инфективне болести.

 **Члан 45.**

Забрањује се медицинским сестрама – васпитачима и васпитачима да приме у групу дете са симптомима из претходног члана овог Правилника.

Дужни су да на примерен начин саопште родитељу односно другом законском заступнику разлоге одбијања пријема детета.

 **Члан 46.**

У циљу заштите деце, забрањује се запосленима да долазе на посао са симптомима инфективне болести или високом температором.

 **Члан 47.**

У складу са Законом о основама система образовања и васпитања средства за спровођење мера заштите и безбедности деце прописане овим Правилником, обезбеђују се из буџета јединице локане самоуправе.

**VI. ЗАВРШНЕ ОДРЕДБЕ**

**Члан 48.**

Даном ступања на снагу Правилника престаје да важи Правилник о мерама, начину и поступку заштите и безбедност деце,заведен под бројем 169, oд 02.4.2018. године.

**Члан 49.**

Правилник ступа на снагу осмог дана од дана објављивања на огласној табли Установе.

 Правилник је заведен под деловодним бројем 83 од 21 . 2. 2024. године, објављен је на огласној табли Установе дана 21.2. 2024. године, а ступa на снагу дана 01.03.2024 године.

Дел.бр: 83

21.02.24.

Председник Управног одбора

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Рената Тодоровић